google/wiki40b huggingface dataset:
लुई बुनुएल

जीवन परिचय

बुनुएल का जन्म स्पेन के अरागों क्षेत्र के छोटे से कस्बे कलांदा में एक संपन्न कृषक परिवार में हुआ था। बुनुएल जब साढ़े चार साल के थे तब उनका परिवार स्पेन के जरागोज़ा शहर में आकर बस गया। उनकी शिक्षा-दीक्षा इसी शहर के एक अनुशासनप्रिय मिशनरी स्कूल में हुई। बुनुएल एक मेधावी छात्र होने के साथ-साथ बॉक्सिंग के अच्छे खिलाड़ी और वॉयलिन बजाने में सिद्धहस्त थे। बुनुएल एक धर्मपरायण व्यक्ति थे लेकिन 16 वर्ष की आयु में उनका चर्च की रुढ़ियों और धार्मिक पाखंड से मोहभंग हो गया।
1917 में बुनुएल ने मैड्रिड विश्वविद्यालय में इंजीनियरिंग की पढ़ाई के लिए दाखिला लिया लेकिन दशर्नशास्त्र में रुचि की वजह से उन्होंने अपने अध्ययन का विषय बदल लिया। मैड्रिड में ही बुनुएल की दोस्ती प्रसिद्ध चित्रकार सेल्वाडोर दाली और कवि फेदेरीको गार्सिया लोरका से हो गई।
मैड्रिड में फिट्ज लैंग (जर्मन फिल्मकार) की फिल्म दर मुडे टॉ़ड (डेस्टिनी) ने इस कदर प्रभावित किया कि बुनुएल ने फिल्म निर्माण को ही अपना करियर चुन लिया।

फिल्म निर्माण

फिल्म निर्माण को अपने सपनों को संजोए हुए बुनवुएल 1925 में पेरिस चले आए और गुजारे के लिए एक संस्था के लिए कार्य करना शुरू कर दिया। इस बीच उन्हेंने पेरिस मनें ढेर सारी फिल्में देख डालीं। कभी-कभी तो वे एक दिन में तीन-तीन फिल्में देख डालते थे। फिल्म निर्माण सीखने के लिए उन्होंने ज्यां एप्सटिन के फिल्म संस्थान में दाखिला ले लिया। एप्सटिन उन दिनों फ्रांस में व्यावसायिक सिनेमा के सफलतम निर्देशक माने जाते थे। बुनुएल ने एप्सटिन के साथ कई फिल्मों में काम किया लेकिन नेपोलियन पर बन रही एक फिल्म में सहायक निर्देशक के रूप में कार्य करने को लेकर बुनुएल का एप्सटिन से मतभेद हो गया और उन्होंने अलग होकर कुछ दिनों के लिए पेरिस का फिल्म पत्रिकाओं में बतौर फिल्म समीक्षक कार्य किया।
1930 में बुनुएल स्पेन वापस आ गए। स्पेन में ये दौर गृहयुद्ध के रक्तरंजित संघर्षों का दौर था। इन्ही परस्थितियों में बुनुएल को पहली बडे़ बजट की फिल्म बनाने का मौका मिला लेकिन अपनी वामपंथी विचारधारा के चलते बुनुएल ये फिल्म नहीं बना पाए। वो किसानों और बदहाल मजदूरों के जीवन पर केंद्रित फिल्म बनाना चाहते थे। लैंड बिदाउट ब्रेड नाम की इस फिल्म के निर्माण के लिए उनके एक दोस्त ने धन मुहैया करवाया लेकिन इस फिल्म के प्रदर्शन पर स्पेन में प्रतिबंध लगा दिया गया। गृहयुद्ध के दौरान बुनुएल के मित्र कवि लोर्का की हत्या कर दी गई। बुनुएल को इसका गहारा आघात लगा और वो वापस फ्रांस आ गए। फ्रांस में ही कार्य करते हुए बुनुएल को हॉलीवुड में फिल्म बनाने के प्रस्ताव मिला और बुनुएल सपनों की दुनिया हॉलीवुड पहुंच गए।
मार्टिन लूथर किंग

डॉ॰ मार्टिन लूथर किंग, जूनियर (15 जनवरी 1929 – 4 अप्रैल 1968) अमेरिका के एक पादरी, आन्दोलनकारी (ऐक्टिविस्ट) एवं अफ्रीकी-अमेरिकी नागरिक अधिकारों के संघर्ष के प्रमुख नेता थे। उन्हें अमेरिका का गांधी भी कहा जाता है। उनके प्रयत्नों से अमेरिका में नागरिक अधिकारों के क्षेत्र में प्रगति हुई; इसलिये उन्हें आज मानव अधिकारों के प्रतीक के रूप में भी देखा जाता है। दो चर्चों ने उनको सन्त के रूप में भी मान्यता प्रदान की है।
जीवनीडॉ॰ मार्टिन लूथर किंग, जूनियरका का जन्म सन्‌ 1929 में अट्लांटा, अमेरिका में हुआ था। डॉ॰ किंग ने संयुक्त राज्य अमेरिका में नीग्रो समुदाय के प्रति होने वाले भेदभाव के विरुद्ध सफल अहिंसात्मक आंदोलन का संचालन किया। सन्‌ 1955 का वर्ष उनके जीवन का निर्णायक मोड़ था। इसी वर्ष कोरेटा से उनका विवाह हुआ, उनको अमेरिका के दक्षिणी प्रांत अल्बामा के मांटगोमरी शहर में डेक्सटर एवेन्यू बॅपटिस्ट चर्च में प्रवचन देने बुलाया गया और इसी वर्ष मॉटगोमरी की सार्वजनिक बसों में काले-गोरे के भेद के विरुद्ध एक महिला श्रीमती रोज पार्क्स ने गिरफ्तारी दी। इसके बाद ही डॉ॰ किंग ने प्रसिद्ध बस आंदोलन चलाया।
पूरे 381 दिनों तक चले इस सत्याग्रही आंदोलन के बाद अमेरिकी बसों में काले-गोरे यात्रियों के लिए अलग-अलग सीटें रखने का प्रावधान खत्म कर दिया गया। बाद में उन्होंने धार्मिक नेताओं की मदद से समान नागरिक कानून आंदोलन अमेरिका के उत्तरी भाग में भी फैलाया। उन्हें सन्‌ 64 में विश्व शांति के लिए सबसे कम् उम्र में नोबेल पुरस्कार से नवाजा गया। कई अमेरिकी विश्वविद्यालयों ने उन्हें मानद उपाधियां दीं। धार्मिक व सामाजिक संस्थाओं ने उन्हें मेडल प्रदान किए। 'टाइम' पत्रिका ने उन्हें 1963 का 'मैन ऑफ द इयर' चुना। वे गांधीजी के अहिंसक आंदोलन से बेहद प्रभावित थे। गांधीजी के आदर्शों पर चलकर ही डॉ॰ किंग ने अमेरिका में इतना सफल आंदोलन चलाया, जिसे अधिकांश गोरों का भी समर्थन मिला।
सन्‌ 1959 में उन्होंने भारत की यात्रा की। डॉ॰ किंग ने अखबारों में कई आलेख लिखे। 'स्ट्राइड टुवर्ड फ्रीडम' (1958) तथा 'व्हाय वी कैन नॉट वेट' (1964) उनकी लिखी दो पुस्तकें हैं। सन्‌ 1957 में उन्होंने साउथ क्रिश्चियन लीडरशिप कॉन्फ्रेंस की स्थापना की। डॉ॰ किंग की प्रिय उक्ति थी- 'हम वह नहीं हैं, जो हमें होना चाहिए और हम वह नहीं हैं, जो होने वाले हैं, लेकिन खुदा का शुक्र है कि हम वह भी नहीं हैं, जो हम थे।' 4 अप्रैल 1968 को गोली मारकर उनकी हत्या कर दी गई।
नबतीये​ प्रान्त

लोग

इस प्रान्त के ६८.६९% लोग शिया मुस्लिम, १६.३५% लोग ईसाई, ११.२१% सुन्नी मुस्लिम और ३.७५% द्रूज़ हैं।
द रॉल्स हॉल

इतिहास

एफ॰ए॰ पावेल द्वारा 1887–8 में हॉल का निर्माण 8000 पाउंड की कीमत में ज्कोबियं शैली में करवाया गया था। इमारत महारानी विक्टोरिया की स्वर्ण जयंती के स्मरणोत्सव के लिए बनाई गई थी। इमारत के निर्माण में पुराने लाल बलुआ पत्थर और फॉरेस्ट ऑफ डीन के चौकोर पत्थरों का प्रयोग हुआ था। हँडरे का रॉल्स परिवार उस समय शहर के एक पर्याप्त जमींदार और संरक्षक थे और 24 मई 1888 के दिन उन्होंने इमारत के उद्घाटन में भाग लिया था। इमारत का डिजाइन एफ॰ए॰ पावेल, जो मॉनमाउथ के मेयर चॅम्प्नी पावेल के ज्येष्ठ पुत्र थे, द्वारा बनाया गया था। हॉल 1888 में महारानी की जयंती मनाने के लिए दिया गया था। वर्ष 1889 में इमारत में एक नया ऑर्गन, जो विलियम स्वीटलँड द्वारा डिजाइन किया गया था, जोड़ा गया। इसके आने वाले वर्षों में कई विभिन्न प्रकार के चित्र भी हॉल के अंदर स्थापित किए गए। सितम्बर 1890 में एक सफल ललित कला और औद्योगिक प्रदर्शनी को भवन में आयोजित किया गया था, जिसका सूचीपत्र मॉनमाउथ संग्रहालय में अभी भी देखा जा सकता है। 1897 और 1903 के बीच, हॉल कई नाटकों के लिए अभिनेता, निर्देशक और संचालक बेन ग्रीट द्वारा मंचन के लिए इस्तेमाल किया गया था।
1963 में एक ऑर्गन ट्यूनर ने हॉल के ऑर्गन का निरीक्षण करके उसे बेकार घोषित कर दिया था। पानी ने आडम्बरी बोर्डों को प्रभावित किया था और उपकरण धीरे-धीरे टुकड़े-टुकड़े होकर गिर रहा था। यह ख़बर स्थानीय समाचार पत्र में भी छपी थी, लेकिन ऑर्गन कम से कम तीन वर्षों के लिए अपनी जगह पर बना रहा जब हॉल एक नृत्य हॉल के रूप में इस्तेमाल किया गया था और बाद में एक नाइट क्लब के रूप में।
 
वर्ष 1992 में इमारत शहर का सार्वजनिक पुस्तकालय, जो पहले शायर हॉल में स्थित था, बनाने में इस्तेमाल में लाई गई। पुस्तकालय को नवीनीकृत करने के लिए 2010 में म्यूज़ियमस् आर्काइव्स एण्ड लाइब्रेरीस्: वेल्स ने 210,000 पाउंड व काउंटी परिषद ने भी समान राशि अनुदान की। पुस्तकालय अभी भी अपने मूल संरक्षको को समानित करता है, यहाँ पूरी लंबाई की जॉन रोल्स, प्रथम बैरन लँगाटोक, उनकी पत्नी लेडी लँगाटोक और उनके बेटे जॉन रॉल्स, द्वितीय बैरन लँगाटोक की तस्वीरें हैं, जो एक दीवार पर मुख्य सजावट का हिस्सा हैं। हालांकि तल मौज़ेक जो रॉल्स और मॉनमाउथ प्रतीकों को एक साथ जुड़ा हुआ दिखाता था, अब दूसरी दीवार पर प्रदर्शित है।
पियोंग तेमजिन जमीर

पियोंग तेमजिन जमीर (Piyong Temjen Jamir) नागालैण्ड के एक हिन्दीसेवी विद्वान एवं साहित्यकार हैं। उन्हें २०१८ में साहित्य और शिक्षा के क्षेत्र में योगदान के लिए पद्मश्री प्रदान किया है। सम्प्रति वे दीमापुर जिले में पदुम पुखुरी में राष्ट्रभाषा हिन्दी शिक्षा संस्थान के प्रधानाध्यापक है।
जमीर ने चार हजार से अधिक विद्यार्थियों को पढ़ाया है। इनमें से एक हजार विद्यार्थी आज हिन्दी शिक्षक के रूप में कार्यरत हैं।
नीलकण्ठ महादेव मंदिर

स्थिति

नीलकंठ महादेव मंदिर ऋषिकेश से लगभग 5500 फीट की ऊँचाई पर स्वर्ग आश्रम की पहाड़ी की चोटी पर स्थित है। मुनी की रेती से नीलकंठ महादेव मंदिर सड़क मार्ग से 50 किलोमिटर और नाव द्वारा गंगा पार करने पर 25 किलोमिटर की दूरी पर स्थित है। आप लोग दर्शन करने जरूर जाएं।

विशेषता

नीलकंठ महादेव मंदिर की नक़्क़ाशी देखते ही बनती है। अत्यन्त मनोहारी मंदिर शिखर के तल पर समुद्र मंथन के दृश्य को चित्रित किया गया है और गर्भ गृह के प्रवेश-द्वार पर एक विशाल पेंटिंग में भगवान शिव को विष पीते हुए भी दिखलाया गया है। सामने की पहाड़ी पर शिव की पत्नी, पार्वती जी का मंदिर है।
उंच्छवृत्ति

उंच्छवृत्ति एक निर्धन ब्राह्मण था जिसका वर्णन जैमिनि अश्वमेध तथा महाभारत में प्राप्य है।
उंच्छवृत्ति बहुत गरीब था। एकबार कई दिनों के बाद एक दिन इसे भिक्षा मे सेर भर सत्तू मिला। अग्नि तथा ब्राह्मण का भाग निकालने के पश्चात् इसने शेष सत्तू अपने पूत्रों तथा पत्नी में बराबर बराबर बाँट दिया। यह स्वयं खाना शुरू करे, इतने में धर्मराज ब्राह्मण रूप में आए और खाने के लिए मॉगने लगे। इसने अपना हिस्सा उन्हें दे दिया। भूख न मिटने पर इसने क्रमश: अपनी पत्नी तथा पुत्रों के हिस्से भी धर्मराज को दे दिए। इससे प्रसन्न धर्म सकुटुंब और संदेह इस ब्राह्मण को स्वर्ग ले गए। सत्तू के जो कण भूमि पर गिर गए थे उनपर एक नेवला आकर लोट गया। इससे उसका आधा शरीर सुवर्णमय हो गया। आगे चलकर वही नेवला धर्मराज युधिष्ठिर के यज्ञ में अपने शरीर का शेष भाग भी स्वर्णमय बनाने की इच्छा से गया, परंतु उसकी इच्छा पूरी न हो सकी।
वैसे 'उंच्छवृत्ति' का अर्थ है अनायास मिल जानेवाले अन्नकणों को चुन चुनकर जीवनयापन करना।
तेरहवीं

तेरहवीँ मनुष्य जीवन के अन्तिम (सोलहवेँ) सँस्कार का एक अन्ग है। इसके बिना इस सन्सकार की पूर्णता नहीं होती है।और्धदेहिक कृया के अन्तर्गत इसका अहम स्थान है।गरूड़ पुराण के अनुसार जिन मनुष्यों की यहक्रिया नहीं होती है उसकी प्रेतत्व मुक्ति नही होती है। तेरहवीँ क्रिया मृत्यु से बारह दिन बाद या नि तेरहवेँ दिन सम्पन्न की जाती है इस पिण्ड दान और तेरह ब्राह्मणों को भोजन कराया जाता है।
गान्चे ज़िला

लोग व भाषा

गान्चे में तिब्बती मूल के बलती व लद्दाख़ी लोग रहते हैं। सांस्कृतिक रूप से यह भारत के लद्दाख़ क्षेत्र का भाग है, हालांकि यहाँ के अधिकतर लोग धार्मिक दृष्टि से मुस्लिम हैं। यहाँ अधिकतर बलती भाषा बोली जाती है जो लद्दाख़ी भाषा के क़रीब है और अक्सर तिब्बती भाषा की उपभाषा समझी जाती है।

भूगोल

गान्चे का मौसम बहुत सर्द है और सर्दियों में यहाँ का तापमान -२० °सेंटीग्रेड से भी नीचे चला जाता है। पाकिस्तान द्वारा नियंत्रित सभी क्षेत्रों में से यहाँ का तापमान सबसे कम है। श्योक नदी के किनारे विस्तृत खपलू वादी इस ज़िले का मुख्य आबादी-केंद्र है। खपलू से होते हुए मार्ग हुशे वादी को जाता है और वहाँ भी एक महत्वपूर्ण बस्ती है।
चक्रवातीय वर्षा

दो विपरीत स्वभाव वाली हवाएं जब विपरीत दिशाओं से आकर मिलती हैं तो वाताग्र का निर्माण होता हैं। इस वाताग्र के सहारे गर्म हवाएं ऊपर उठ जाती हैं तथा ठंडी हवाएं नीचे हो जाती हैं। इस तरह का चक्रवातीय वाताग्र प्रायः शीतोष्ण कटिबन्धों में बनता हैं जहां पर ध्रवीय ठंडी तथा भारी हवाएं (उ० पू०) तथा गर्म, हल्की पछुवा हवाएं (द० प०) मिलती हैं। इसके विपरीत भूमध्य रेखा के पास समान स्वाभाव वाली व्यापारिक हवाएं (परन्तु विपरीत दिशाओं वाली) के मिलने से भी वाताग्र का निर्माण होता हैं। वास्तव में चक्रवात हवाओं का एक क्रम होता हैं, जिसके मध्य में निम्न दाब तथा परिधी की ओर उच्च दाब होता हैं, हवाएं बाहर से अन्दर की ओर चलती हैं। जब गर्म तथा ठंडी हवाएं आमने-सामने मिलती हैं तो कम घनत्ववाली हलकी हवा ज्यादा धनत्व तथा भारी ठंडी हवा के ऊपर उठने लगती हैं, परन्तु यहां पर हवा का ऊपर उठना संवाहनीय हवाओं की तरह ऊध्वार्धर न होकर तिरछे रूप में होता हैं। ऊपर की गर्म हवा स्थिर नही हो पाती तथा नीचे ठंडी हवा के कारण ठंडी होने जगती हैं और धीरे-धीरे उसका संघनन प्रारम्भ हो जाता हैं और इसके परिणामस्वरूप वर्षा होती है।
एशिया का भूगोल

एशिया का भूगोल काफी बड़ा है, यह पृथ्वी का सबसे बड़ा महाद्वीप है। इसमें पृथ्वी के कुल सतह क्षेत्र (या इसके 30% भूमि क्षेत्र) का 8.8% हिस्सा है, और सबसे समुद्र से जुड़ा भाग 62,800 किलोमीटर (39,022 मील) का है। यह पूर्व में प्रशांत महासागर, दक्षिण में हिन्द महासागर और उत्तर में आर्कटिक महासागर द्वारा घिरा है। एशिया को 48 देशों में विभाजित किया गया है, उनमें से तीन (रूस, कजाकिस्तान और तुर्की) का भाग यूरोप में भी है।
कोल्बुङ

कोल्बुङ नेपालके मेची अंचलके इलाम जिलाकी एक गाँव विकास समिति है।
वैसाखी, जैसलमेर

जैसलमेर से १५ किलामीटर दूरी पर स्थित वैसाखी में प्रसिद्द्ध हिंदु मंदिर है। यहाँ पर तालाब होने के कारण यह मंदिर लंबे समय तक पूजा स्थल था। यहाँ १० वीं शताब्दी के दो स्मारक मिलते हैं।
मंदिर का शिखर काफी प्राचीन है। ऐसा माना जाता है कि इसका निर्माण ८-१० वीं शताब्दी के मध्य हुआ होगा। महारावल हरराज के शासन काल में यह मंदिर १५७८ से १५९७ ई. के मध्य में धाय पार्वती द्वारा मरम्मत करवाया गया था।
थॉर्नटन वाइल्डर

थार्नटन निवेन वाइल्डर (17 अप्रैल 1897 - 7 दिसंबर 1975) अमेरिकी नाटककार और उपन्यासकार थे। उन्होंने उपन्यास द ब्रिज ऑफ सैन लुइस रे, के लिए पुलित्जर पुरस्कार जीता और उपन्यास द एड्थ डे के लिए एक अमेरिकी राष्ट्रीय पुस्तक पुरस्कार जीता।
इराक में क्रिकेट

इराक में क्रिकेट की बेहद कम उपस्थिति है, जिसमें बास्केटबाल, तैराकी, वेटलिफ्टिंग, बॉडीबिल्डिंग, तायक्वोंडो, मुक्केबाजी, किकबॉक्सिंग और टेनिसके साथ फुटबॉल पर राष्ट्रीय फोकस का अधिकांश हिस्सा है। सामान्य रूप से स्पोर्टिंग गतिविधि कुछ हद तक इराक युद्ध और संघर्षों में सफल रही है। इराक अंतरराष्ट्रीय क्रिकेट परिषद का सदस्य नहीं है, और ब्रिटिश सशस्त्र बलों के माध्यम से बड़े पैमाने पर स्कूलों में कौन सा क्रिकेट पाया गया है, या वहां तैनात विभिन्न राष्ट्रमंडल बलों के सेनाओं के बीच खेला जाता है - अक्सर ऑस्ट्रेलियाई, ब्रिटिश और न्यूजीलैंड के सैनिक हैं।
खड्ग प्रसाद शर्मा ओली

जन्म

खड्गप्रसाद ओली के जन्म २२ फेब्रुअरी १९५२ में एक ब्राह्मण परिवार में हुआ था । उनके पिता पण्डित मोहन प्रसाद ओली तेर्हथुम जिलाके स्थानीय थे । मोहन प्रसाद एक ज्योतिष भी थे । बाल्यकाल में ही उनकी माताका देहान्त हुआ था । उनकी पितामही ने उनके हेरचाह किया था ।

शिक्षा

इन्होंने कक्षा १० (स्कूल लीविंग सर्टिफिकेट ) वर्ष १९७१ ई ० ( वि० सं० -२०२८ ) में उत्तीर्ण की। पढ़ने में कमजोर तथा राजनीति में अति सक्रिय होने के कारण आगे की औपचारिक शिक्षा ग्रहण नहीं कर सके । ओली को हिंदी और नेपाली भाषाओँ की पुस्तकें पढ़ने में रूचि है ।

राजनीतिक सफर

जुलाई २०१४ में ओली कम्युनिस्ट पार्टी ऑफ नेपाल (यूनिफाइड मार्क्सिस्ट -लेनिनिस्ट ) के अध्यक्ष चुने गए। यह अधिकारी कैबिनेट में १९९४-१९९५ में गृह मंत्री बने। वर्ष २००६ में अंतरिम सरकार में उप प्रधान मंत्री व विदेश मंत्री बने। अक्टूबर २०१५ में सुशील कोइराला को पराजित कर नेपाल के प्रधान मंत्री बने। ओली को झापा जिले के कई संसदीय क्षेत्रों से साल 1991, 1994 और 1999 में संसद का सदस्य चुना गया। इसी जिले से 1966 में उन्होंने राजनीतिक करियर की शुरुआत की थी। इन्होने सीपीएन-यूएमएल के उम्मीदवार के रूप में 2013 में संविधान सभा के चुनाव में झापा -७ सीट जीत ली।  ओली ४ फ़रवरी २०१४ को सी पी एन-यू एम एल के अध्यक्ष झलनाथ खनल को संसदीय दल के नेता के चयन में २३ मतों से पराजित कर संसदीय दल के नेता निर्वाचित हुए।

नेपाल में जनतंत्र

प्रथम बार नेपाल में लोकतान्त्रिक संविधान लागू होने पर सी पी एन -यू एम एल के उम्मीदवार के पी शर्मा ओली नेपाल के प्रधान मंत्री निर्वाचित हुए। ओली को १४ राजनीतिक दलों के ३३७ सांसदों और एक निर्दलीय संसद का समर्थन प्राप्त था। इस निर्वाचन में ओली को ३३८ और सुशील कोइराला को २४९ मत प्राप्त हुए।
ब्रिटिश हवाईअड्डा प्राधिकरण

विश्व की सबसे बड़ी हवाई अड्डा संचालक कंपनियों में से एक बीएए ब्रिटेन के ६ हवाई अड्डों का स्वामि है तथा वह इन ६ हवाई अड्डों के साथ ही अन्य कई देशों में हवाई अड्डों का संचालन करता है। इसका मुख्यालय लंदन के हिथ्रो हवाई अड्डा में स्थित है।
मार्गशीर्ष शुक्ल नवमी

मार्गशीर्ष शुक्ल नवमी भारतीय पंचांग  के अनुसार नौवें माह की नौवी तिथि है, वर्षान्त में अभी १११ तिथियाँ अवशिष्ट हैं।
रैन्किन चक्र

रैन्किन चक्र (Rankine cycle) एक आदर्श तापगतिक चक्र है जो भाप टरबाइन प्रणालियों के निष्पादन (परफॉर्मैंस) का आकलन करने के लिए प्रयुक्त होता है। इसका उपयोग रेसीप्रोकेटिंग भाप इंजनों के निष्पादन का अध्ययन करने के लिए भी किया जाता था। यह एक आदर्श चक्र है जिसके चारों अवयवों में घर्षण के कारण होने वाले ऊर्जा ह्रास को नगण्य माना जाता है।
बांग्लादेश क्रिकेट टीम का श्रीलंका दौरा

टेस्ट सीरीज

साल 2001 से अब तक 20 मैचों की 10 सीरीज हुई हैं। उसमें श्रीलंका ने 9 सीरीज जीते हैं। साल 2001 से अब तक श्रीलंका ने कोई सीरीज हारी नहीं।

वनडे सीरीज

साल 1986 से अब तक 48 मैचों की 35 (उसमें विश्व कप, ट्रॉफी, इतर) सीरीज हुई हैं। उसमें श्रीलंका ने 14 सीरीज और 1 आईसीसी चैंपियन्स ट्रॉफ़ी और 0 विश्व कप जीते हैं।

टी20ई सीरीज

साल 2007 से अब तक 9 मैचों की 11 (उसमें विश्व कप) सीरीज हुई हैं। उसमें श्रीलंका ने 3 सीरीज और 1 विश्व कप जीता है।
तेल अवीव सोरास्की चिकित्सा केन्द्र

तेल अवीव सोरास्की चिकित्सा केन्द्र (המרכז הרפואי ת"א ע"ש סוראסקי) इज़राइल के तेल अवीव और इसके महानगरीय क्षेत्र का मुख्य अस्पताल है। यह देश का तीसरा सबसे बड़ा अस्पताल परिसर है। यह 1,50,000 वर्ग मीटर में फैला हुआ है और इसके परिसर में तीन अस्पताल समाहित है: इछिलोव आम अस्पतालौर इडा सोरास्की पुनर्वास केन्द्र, लिस मातृत्व अस्पताल, और डाना बाल चिकित्सालय। इस अस्पताल के निदेश प्रोफ़ॅसर गैब्रिऐल बाराबाश हैं।
पठानकोट सार्वजनिक विद्यालय

पठानकोट सार्वजनिक विद्यालय एक उच्चतर माध्यमिक विद्यालय है, जो पठानकोट, पंजाब, भारत में नया शास्त्री नगर क्षेत्र में स्थित है। यह विद्यालय पहली से दसवीं कक्षा तक शिक्षा प्रदान करता है। 2004 में इसने राज्य स्तरीय विज्ञान नाटक प्रतियोगिता में तीसरा इनाम जीता था।
तारागञ्ज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

तारागंज उपजिला बांग्लादेश के उत्तरी सीमान्तों में स्थित, रंगपुर विभाग के रंगपुर जिले में स्थित है।
एपोगोनिडाए

रूप व स्वभाव

यह ऊष्णकटिबन्धीय और उपोष्णकटिबन्धीय क्षेत्रों में अक्सर अनूप झीलों में और रीफ़ों के पास मिलती हैं। आकार छोटा होता है (लगभग १० सेंटीमीटर) और यह अक्सर रंग-बिरंगी होती हैं। इनका पृष्ठीय फ़िन ऊपर के हिस्से में दो भागों में विभाजित होता है। यह अपने शांत स्वभाव के कारण जलजीवशालाओं (अक्वेरियमों) में पाली जाती हैं। सागर में इनमें निशाचरता देखी जाती है और दिन में यह रीफ़ के अंधेरे हिस्सों में छुपती हैं।
गौमुखासन

गौमुख का अर्थ होता है गाय का मुख अर्थात अपने शरीर को गौमुख के समान बना लेने के कारण ही इस आसन को गौमुखासन कहा जाता है। गौमुखासन तीन शब्दों की संधि से बना है - गौ (गाय) + मुख (चहरा) + आसन।

विधि

दंडासन में बैठ कर बाएं पैर को मोड़ कर एड़ी को दाएं नितंब के पास रखे या एड़ी पर बैठ भी सकते हैं। दाएं पैर को मोड़ कर बाएं पैर के ऊपर इस प्रकार रखें कि दोनों घुटने एक-दूसरे से स्पर्श करते हों। दाएं हाथ को ऊपर उठा कर पीठ की ओर मोड़ें और बाएं हाथ को पीठ के पीछे से लेकर दाएं हाथ को पकड़ें। गर्दन और कमर सीधी रखें। एक ओर से करने के बाद दूसरी ओर से भी इसी तरह करें।

कितनी देर करें गौमुखासन

योग की पाठशाला में आप १ या २ मिनट तक गौमुख आसान का अभ्यास कर सकते हैं।

सावधानियाँ

गर्दन दर्द, कमर दर्द वाले लोग इसे न करे।
कपल मोचन

कपल मोचन यमुना नगर जिले के बिलासपुर रोड पर, जगाधरी शहर से 17 किलोमीटर उत्तर-पूर्व में हिंदुओं और सिखों के लिए तीर्थ यात्रा का एक प्राचीन स्थान है।इसे गोपाल मोचन और सोम्सर मोचन भी कहा जाता है।लीजेंड के अनुसार,ब्रह्मानहत्य; यानी ब्राह्मण की हत्या को एक बड़ा पाप माना जाता है, लेकिन जो यहां ब्राह्मण को मारता है और स्नान करता है, उसके ब्राह्मण्यः पापों को धोया जाएगा।आसपास के बिलासपुर, हरियाणा (यमुना नगर जिले में बिलासपुर, हिमाचल प्रदेश से भ्रमित नहीं होना), जो "व्यास पुरी" के दूषित रूप से अपना नाम रखता है, वेद व्यास ऋषि के आश्रम थे, जहां उन्होंने सरस्वती के तट पर महाभारत लिखा था आदि बड़री के पास नदी जहां सरस्वती नदी हिमालय से निकलती है और मैदानी इलाकों में प्रवेश करती है।

जनसांख्यिकी

2001 की जनगणना के अनुसार,बिलासपुर की जनसंख्या 9620 थी जनसंख्या का 53% आबादी और महिलाओं की संख्या 47% है।बिलासपुर में औसत साक्षरता दर 65% है, जो राष्ट्रीय औसत 59.5% से अधिक है; पुरुष साक्षरता में 69% और महिला साक्षरता 61% है। जनसंख्या का 14% 6 वर्ष से कम आयु का है।

कपल मोचन मेला

जगह पुराणों और महाभारत में उल्लेख पाई जाती है,और महादेव, राम और पांडव ने यहाँ का दौरा किया था।
ऐतिहासिक महादेव मंदिर, गौ बाचा मंदिर और प्राचीन पूल के साथ गुरुद्वारा है।हर साल, करीब पांच लाख तीर्थयात्री नवंबर के दौरान वार्षिक "कपल मोचन मेला" के दौरान इस स्थान पर जाते हैं।

इतिहास

महादेव की यात्रा
महादेव ने ब्रह्मा जी की हत्या के बाद भी इस जगह का दौरा किया।
श्री राम यात्रा
सतयुग में भगवान राम अपने पुष्पक विमान में रावण की हत्या कर रहे थे, ब्राह्मण उस दिन से इस तालाब को सूर्य कुंड कहा जाता है
गुरु नानक यात्रा
इसके अलावा गुरू नानक और गुरु गोबिंद सिंह ने सिख सिद्धांतों को साझा करने के लिए इस जगह का दौरा किया।
एक गुरुद्वारा मंदिर के साथ स्थित है जो उनकी यात्रा का स्मरण करता है।

गुरु गोबिंद सिंह की यात्रा

1688 में भांगानी की लड़ाई के बाद गुरु गोबिंद सिंह कपल मोचन का दौरा किया और पहाड़ी शासकों के खिलाफ इस विजयी युद्ध में लड़े सैनिकों को सम्मान (पगड़ी) के वस्त्र दिए। उन्होंने दुर्गा में मंदिर के पुजारी के साथ भी चर्चा की थी उन्होंने मंदिर के पुजारी को हुक्कमनामा दिया जो अभी भी उनके द्वारा संरक्षित है।इसके अलावा, गुरु गोबिंद सिंह और उनके सैनिक मंदिर पहुँचे, उन लोगों से छुटकारा पाते हैं, जो तालाबों से कम दूरी पर शौचालय करके तालाब के पानी को प्रदूषित करते हैं।दसम ग्रंथ में, खालसा महिमा (खल्सा की प्रशंसा) और करारी 71 ने वर्णन किया कि गोविंद सिंह के कपल मोचन में रहने के दौरान कुछ घटनाएं हुईं।

आस-पास के आकर्षण

आसपास के बिलासपुर, हरियाणा (यमुना नगर जिले में बिलासपुर, हिमाचल प्रदेश से भ्रमित नहीं होना), जो "व्यास पुरी" के दूषित रूप से अपना नाम रखता है, वेद व्यास ऋषि के आश्रम थे, जहां उन्होंने सरस्वती के तट पर महाभारत लिखा था आदि बड़री के पास नदी जहां सरस्वती नदी हिमालय से निकलती है और मैदानी इलाकों में प्रवेश करती है।जगाधरी रोड पर कपल मोचन एक और लोकप्रिय धार्मिक स्थल है।
२१३९ ईसा पूर्व

२१३९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१३९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अनुराधा टी. के.

अनुराधा टी. के. एक भारतीय महिला हैं। वह भारतीय विज्ञानक अनुसंधान केंद्र (इसरो) में पहली औरत हैं जिन्हें 2011 में अभियान (जीसैट 12) का निर्देशक बनाया गया।  अनुराधा टी. के.  ने अपनी ग्रेजुएशन की पढ़ाई युवीसीई, बंगलोर से की। इसी वर्ष उन्हें इसरो में नौकरी मिल गई। इसरो में आने से ही उनकी सफलताओं की कहानियाँ जारी हैं।
1994 बैंक ऑफ द वेस्ट क्लासिक

महिला एकल

अरांत्ज़ा सांचेज़ विकारियो ने  मार्टिना नवरातिलोवा को 1–6, 7–65, 7–65 से हराया।
सांस गैस विश्लेषण

सांस गैस विश्लेषण नैदानिक ​​स्थिति पर गैर इनवेसिव जानकारी पाने के लिए एक विधि है जो किसी व्यक्ति की सांस मे मोजूद वाष्पशील कार्बनिक यौगिकों के लिए विश्लेषण किया जाता है। सांस गैस एकाग्रता संबंधित हो सकता है गणितीय मॉडलिंग के माध्यम से रक्त सांद्रता से खून में अल्कोहल परीक्षण में, उदाहरण के लिए के रूप में।
भीलम

भीलम एक शक्तिशाली राजा था, जिसने देवगिरि नमक शहर को बसाया था।
डिकम

डिकम भारतीय राज्य असम के डिब्रूगढ़ जिले की चबुआ तहसिल के अंतर्गत आने वाला एक गाँव है।
धौलागिरी

नामार्थ

धौलागिरी का नाम संस्कृत से उत्पन्न हुआ है। "धवल" का अर्थ "श्वेत, चमकीला, सुंदर" है और "गिरि" का अर्थ "पर्वत" है।
अश्विन कौशल

अश्विन कौशल भारतीय फ़िल्म अभिनेता और लेखक हैं।